
Fény

Este, nyugalom, sötétség, fények, mese. Munkáimban fontos szerepet játszik a sötét, az álomszerű megjelenítés, az arc egészen közeli ábrázolása. Egy olyan sorozatot szerettem volna létrehozni, amelyben a diavetítés sajátosságát nem csak a fallal, hanem a néző arcával hozom közelségbe. A diavetítés fényei, kockái szépen alakulnak, idomulnak a sötét arc megvilágított vonalaihoz.
Apró, színekre bontott pontokból állnak a képek, mert úgy gondoltam ezek kellően tudják tükrözni az esti vetített mese hangulatát, a nyugalmat. Ezzel ellentétben pedig jelen van a sötét háttérből megjelenő erőteljes fény, a mozgalmasság.



